EFORL อวดยอดสั่งซื้อทะลัก มั่นใจดันผลงานโตทะลุเป้า!
EFORL มั่นใจธุรกิจโต ยอดสั่งซื้อเครื่องมือที่เกี่ยวข้องกับการรักษาโควิด-19 ทะลัก คาดผลงานทะลุเป้า อีกทั้งมีเงินทุนเต็มมือเสริมแกร่งเป็นฐานมั่นคง  
4 ส.ค. 2564

บริษัท อี ฟอร์ แอล เอม จำกัด (มหาชน) หรือ EFORL ผู้แทนจำหน่ายเครื่องมือและอุปกรณ์ทางการแพทย์ เปิดเผยว่า ขณะนี้บริษัทมีคำสั่งซื้อเครื่องมือที่เกี่ยวข้องกับการรักษาโควิด-19 เพิ่มขึ้นอย่างต่อเนื่อง โดยเฉพาะยอดนำเข้า Oxygen High Flow และชุดตรวจโควิดแบบเร่งด่วน (Rapid Test) ที่เข้ามาแน่นนั้น คาดจะได้เห็นผลงานทะลุเป้าหมาย ขณะที่ฐานะทุนเข้มแข็งมากขึ้น หลังจากได้รับเงินเพิ่มทุนล็อตสุดท้ายกว่า 131 ล้านบาท อีกทั้งทุกอย่างพร้อม ธุรกิจดี มีเงินทุนเต็มมือ ผู้ถือหุ้นสามารถสบายใจได้

